《金灯花》
宋代·董嗣杲

弱瓣坚须灿野光，成丛灼灼斗丹妆。
风葩净蕴商天艳，霞朵轻摇月夜凉。
沈透柔柯难受雨，冷零嫩叶不禁霜。
通明可使书窗透，肯拾秋萤聚作囊。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。